
Europski parlament,
–	uzimajući u obzir Prijedlog Komisije od 19. veljače 2025. da se Radek Urban imenuje članom Jedinstvenog sanacijskog odbora (C10‑0030/2025),
–	uzimajući u obzir članak 56. stavak 6. Uredbe (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010[footnoteRef:1], [1:  	SL L 225, 30.7.2014., str. 1., ELI: http://data.europa.eu/eli/reg/2014/806/oj.] 

–	uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a[footnoteRef:2], [2:  	Usvojeni tekstovi, P8_TA(2019)0211.] 

–	uzimajući u obzir svoju Rezoluciju od 16. siječnja 2020. o institucijama i tijelima ekonomske i monetarne unije: sprečavanje sukoba interesa nakon odlaska iz javne službe[footnoteRef:3], [3:  	Usvojeni tekstovi, P9_TA(2020)0017.] 

–	uzimajući u obzir članak 135. Poslovnika,
–	uzimajući u obzir izvješće Odbora za ekonomsku i monetarnu politiku (A10-0024/2025),
A.	budući da je člankom 56. stavkom 4. Uredbe (EU) br. 806/2014 predviđeno da se članovi Jedinstvenog sanacijskog odbora iz članka 43. stavka 1. točke (b) te uredbe imenuju na temelju postignuća, vještina, znanja o bankarskim i financijskim pitanjima te iskustva značajnog za financijski nadzor, uređenje i sanaciju banaka;
B.	budući da je Parlament predan osiguravanju rodne ravnoteže na rukovodećim položajima u području bankarskih i financijskih usluga; budući da bi sve institucije i tijela Unije i sve nacionalne institucije i tijela trebali provoditi konkretne mjere za postizanje rodne ravnoteže;
C.	budući da je u skladu s člankom 56. stavkom 6. Uredbe (EU) br. 806/2014 Komisija 15. siječnja 2025. donijela popis kandidata iz užeg izbora za dužnost člana Jedinstvenog sanacijskog odbora;
D.	budući da je u skladu s člankom 56. stavkom 6. Uredbe (EU) br. 806/2014 Komisija taj popis iz užeg izbora dostavila Parlamentu;
E.	budući da je Komisija 19. veljače 2025. donijela prijedlog o imenovanju Radeka Urbana na dužnost člana Jedinstvenog sanacijskog odbora te ga je dostavila Parlamentu;
F.	budući da je Odbor za ekonomsku i monetarnu politiku potom ocijenio kvalifikacije predloženog kandidata za dužnost člana Jedinstvenog sanacijskog odbora, posebno u odnosu na zahtjeve utvrđene člankom 56. stavkom 4. Uredbe (EU) br. 806/2014;
G.	budući da je 3. ožujka 2025. Odbor za ekonomsku i monetarnu politiku održao saslušanje Radeka Urbana na kojem je on dao uvodnu izjavu, a zatim odgovarao na pitanja članova Odbora;
1.	odobrava imenovanje Radeka Urbana članom Jedinstvenog sanacijskog odbora na razdoblje od pet godina;
2.	nalaže svojoj predsjednici da ovu Odluku proslijedi Europskom vijeću, Vijeću, Komisiji te vladama država članica. 

